REFERAT AF BESTYRELSESMØDE DH-Hvidovre

Dato:13.08.2018

Sted: Frihedens Idrætscenter

## Dagsorden

1. Valg af referent
2. Godkendelse af dagsorden
3. Meddelelser
4. Handicappolitik – den videre proces
5. Handicaprådet – seneste nyt
6. Dialogmøde tilgængelighed
7. Kommende møder 2018
8. Fremtidige opmærksomhedspunkter
9. Eventuelt

**Tilstede:** Bente (Dansk Blindesamfund), Helle (Høreforeningen), Bernhard (Høreforeningen), Jan (Diabetesforeningen), Grethe (Muskelsvindsfonden), Lisa (SIND), Gunnar (DHF), Annie (Scleroseforeningen) og Anja (LEV).

**Afbud:** Kim, Jeanette, Tina og Anne

## Valg af referent

Anja udarbejder referat

## 2. Godkendelse af dagsorden

* Eventuelle tilføjelser til dagsordenen:

Velkommen til nye medlemmer Helle og Bernhard fra høreforeningen.

Kort præsentation af DH og dets 34 organisationer. Handicaprådet (HR) består af 14 medlemmer hvoraf de 7 er fra DH, 5 er politikere og 2 forvaltningschefer.

**2A: Tilgængelighedsudfordringer i Avedøre (artikler i Hvidovre Avis)**

Der er massive udfordringer i Avedøre – specielt omkring Naverporten og stationsområdet.

Udfordringerne består i som blind-og-svagsynet at der mangler etablering af ledelinjer og snublekanter. Paraplegikere og dårligt gående vil have store udfordringer på det dårlige underlag.

Afløb er ikke tilpasset glidende overgange.

For kørestolsbrugere og rollatorbrugere er der ikke etableret 0-overgange men kanter på op imod 10 cm.

I området etableres en dobbeltrettet cykelsti som Forvaltningen mener at kørestolsbrugere skal bruge. Udfordringerne er, at asfalten er raspet af og såvel cyklister som brugere af f.eks. scootere er væltet grundet de massive niveauforskelle.

Der har været dialog med medarbejder fra Teknik- og miljøforvaltningen, som også fører opsyn med entreprenørfirmaet.

Samme Forvaltning mener at dårligt gående og gangbesværede skal bruge de broer som er etableret i område. Dette medfører for disse grupper en udfordring på ekstra gangdistancer. Nul-overgange til brug for de anførte grupper bør etableres.

I Bødkerporten har man sløjfet handicapparkeringspladser og opsat store containere. Teknisk Forvaltning henviser borgerne til at parkere andre steder, men som gangbesværet, kørestolsbruger eller som borger med handicapbil repræsenterer denne udmelding en tilgængelighed som er strid med konventionerne.

I Naverporten har man fjernet parkeringspladser. Forvaltningen har etableret kanter der går brat ned, og hvor underlaget til disse kanter ses at smuldre. Der er ikke etableret nogen form for afspærringer.

Man forventer at have færdigasfalteret området om 1-2 år.

Beboere fanges i de forskellige lukninger når maskiner skal til for der varsles ikke.

Grethe har sendt vejledninger på hvordan regler for etablering af de ovenstående foranstaltninger etableres, til Hvidovre Avis, dog ikke kommunen som må formodes at kende disse.

På førstkommende dialogmøde med teknik- og miljøforvaltningen (10/9) vil DH anmode om en præcis status på anlægsarbejdet / og en plan for den videre proces samt tilsyn/opfølgning.

OBS - Læs Hvidovre Avis 14/9, hvor kommunen lover udbedring af nogle af forholdene.

DH udtrykker ros til Kim, Tina for at have tydeliggjort de massive udfordringer der er i området. Tak til Hvidovre Avis for at følge op på historien.

## 3. Meddelelser

* Nyt botilbud på Parallelvej – *Kommunen har ikke taget stilling til om der skal etableres et eget drevet botilbud, om det skal være et selskab der driver bofællesskabet, om det skal være et midlertidigt eller permanent og derfor heller ikke hvilke borgergrupper som får mulighed for at anvende tilbuddet. HR forventer at være i tæt dialog med Voksen-Handicap-Psykiatri i processen.*

*Etableringen af ét (1) botilbud forslår som en skrædder i helvede i forhold til borgernes behov og de udgifter kommunen har på området. HR opfordrer derfor til at der sættes turbo på planlægning af flere botilbud.*

DH ser det som en væsentlig forhindring i forhold til etablering/planlægning af botilbud, at Voksen-Handicap-Psykiatri ikke har været i stand til/ikke har villet udarbejde en langtidsbaseret kapacitetsplan.

* Handicapidræt / Fælles kommunale idrætspulje – Forvaltningen har lige meldt tilbage at Hvidovre Kommune har meldt sig ind i puljen. HR vil overlade til Kultur-og-Fritidsudvalget at sikre sig udmøntning i praksis. Næste møde i udvalget er 12.09.2018.
* Handicappris - Grethe vil efter aftale på seneste handicaprådsmøde udarbejde et koncept for tildeling. Har DH’s bestyrelse forslag til indstillinger eller principperne bag prisen, så kontakt Grethe.
* Samtykkeerklæringer DH *- Jan vil kontakte DH’s DPO’er for afklaring.*
* Sommerfrokost *–* parkeres på vent indtil videre
* DH efterårskursus den 3/11 – Tåstrup *-* der opfordres til deltagelse / program udsendes senere
* DH-hjemmeside opdateret med presseklip *–* Grethe har opdateret den lokale Hvidovre side med relevante presseklip
* DH har afsendt et svar til Forvaltningen, der har omhandlet den uacceptable korte høringssvarfrist på to dage vi fik til at behandle 4 sager på ældre- og sundhedsudvalgets møde i denne uge. Forvaltningen valgt ikke at udlevere dette dokument til udvalgets politiske medlemmer, hvilket HR finder stærkt kritisabelt.

Sagen tages op til næste HR-møde. DH overvejer om der skal stilles spørgsmål i KB’s spørgetid ved næste KB-møde.

DH’s medlemmer opfordres til at være aktive med at give besyv med på høringssvar til Jan der sammenstiller svarerne og sender til Forvaltningen. Jo flere input desto bedre.

* HR har afgivet høringssvar på planlagt udbudsmateriale til Stomiprodukter. Forvaltningen har besvaret svaret og dette ses som meget positivt.
* Forvaltningen har inviteret til møde omkring skolevægring (U-start). Jan, Lisa og Tina deltager. Indholdet på mødet er om børn der er så angste at skolevægring opstår.
* 13.09.2018 afholdes møde omkring ny Sundheds- & Forebyggelsespolitik. Jan deltager. Hvis andre ønsker at deltage, skal tilbagemelding til Jan gives senest torsdag d. 16.08.2018.
* Budget 2019 er modtaget til høring / der foreslås bl.a. store besparelser på voksenhandicap-området – evt. input til høringssagen skal være Jan i hænde senest på torsdag / høringsfristen er fredag. På kommunens hjemmeside kan man finde alle dokumenter, der vedrører budgetarbejdet

## *4. Handicappolitik 2018*

* Tilbagemelding fra arbejdsgruppen  
  Den nye handicappolitik vil inden for kort tid foreligge i et sammenskrevet udkast med billeder (primært af Hvidovre-borgere). Den vil blive præsenteret på et borgermøde den 27. september, som afholdes i teatersalen i Frihedens Idrætscenter.
* Borgermøde den 27. september / fordeling af arbejdsopgaver

Borgermødet er 27.09.2018 og ikke 29.09.2018. Bente har haft materiale til vurdering på fysisk tilgængelighed. Plads til forbedring. Formuleringer i det foreløbige materiale fremstår endog meget rosenrøde og ikke helt i trit med de oplevelser som borgerne har i samarbejdet med Forvaltningerne.

Dansk Blindesamfund og Høreforeningen opfordrer til at der også inddrages fokus på syns- og hørehæmmedes vilkår i handicappolitikken.

Indhold på Borgermøde er identisk med indhold fra 2017. V/kommende DH møde skal der fordeles opgaver.

## 5. Handicaprådet seneste nyt

* Opfølgning på seneste møde / referat vedlagt
* Forslag til dagsordenspunkter til mødet den 12. september 2018
* Børnehandicapområdet (Anja) – *herunder skraldespandstilbud(budgetforslag), støttetimebevillinger, og Socialministeriets tour-de-force, botilbud (DR-sag om personalet)*
* Borgermøde Inklusion i folkeskolen *- dato herfor p.t. uklar*
* Høringssager / frister og afklaring af, hvad DH skal høres om
* Handicappolitik
* Budget 2019 / med udgangspunkt i vores høringssvar
* Projekt TOBI (Tidlig opsporing) af udsatte
* Oplæg om, hvordan dokumenter i HR kan deles

## 6. Dialogmøde tilgængelighed / teknik og miljø

* Næste møde den 10. september kl. 15:30
* Hvem deltager
* Dagsordenspunkter:
* Vejarbejde Avedøre (Kim og Tina)
* Handicaptoilet Sundhedscentret
* Tilgængelighed Hvidovre Strand
* Ombygning på Gungehusskolen

DH ønsker en præcis status på anlægsarbejdet i Avedøre samt en plan for og dialog om mulighed for, at deltage i eftersyn (se også artikler fra Hvidovre Avis). De billeder som Kim har taget skal udleveres til Forvaltningen

Handicaptoilet/Toilet på Hvidovre Strand

Manglende lydfyr i kryds Menelaos Boulevard og Brostykkevej – uoverskueligt kryds.

Handicaptoilet Sundhedscenter

Rampe – Hvidovre Hospital

Jan sender forslag til dagsordenspunkter til forvaltningen, og deltager i mødet / øvrige HR-medlemmer tilmelder sig selv, når dagsorden udsendes.

## 7. Fremtidige møder i 2018

**OBS: vores bestyrelsesmøder starter kl: 18:00 – og slutter 20:30**

* DH: 13/8 – 10/9 – 8/10 – 12/11
* Dialogmøder med teknik/miljø: 10/9 – 22/11
* HR: 12/9 – 12/12
* Borgermøde Handicappolitik: 27/9
* DH efterårskursus og formandsmøde lørdag 3/11 i Tåstrup 10:00-16;00

## 8. Fremtidige opmærksomhedspunkter

* Byggeri på Kløverprisvej (ældre- og handicapboliger / bofællesskaber)
* Boligbehov / bofællesskaber og handicapegnede boliger generelt
* Rekruttering
* Arbejdsmarked / flexjobs, ressourceforløb, ny servicelov, kontanthjælpsloft m.m.
* Børnehandicap / serviceniveau
* Klagesager – ankestyrelsen
* Inklusionsindsatsen
* Hvidovre Strand
* Andet ?

## 9. Eventuelt

## Dagsordenspunkter til næste møde ?